OpenLLM-France/wikimedia huggingface dataset:
# Formosa (Argentina)

Formosa Argentinako iparraldeko hiria da, Formosako probintziaren hiriburua. Paraguai ibaiaren eskuineko bazterrean dago, Buenos Airestik 1200 km iparraldera. 2010ean 222.226 biztanle zituen.

## Klima

Datu klimatikoak (Formosa, Argentina, 1963–1990 artean, muturrekoak 1970–gaur egun) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 41.4 | 41.3 | 42.0 | 38.0 | 37.0 | 32.3 | 34.1 | 38.0 | 40.3 | 40.6 | 42.0 | 43.5 | 43.5 |
| Batez besteko tenperatura maximoa (°C) | 33.4 | 32.9 | 31.4 | 27.7 | 24.8 | 22.3 | 22.8 | 23.8 | 25.7 | 28.8 | 30.5 | 32.6 | 28.1 |
| Batez besteko tenperatura (ºC) | 27.3 | 26.8 | 25.2 | 22.0 | 19.3 | 16.7 | 16.8 | 17.7 | 19.5 | 22.6 | 24.5 | 26.5 | 22.1 |
| Batez besteko tenperatura minimoa (°C) | 21.9 | 21.7 | 20.4 | 17.3 | 14.9 | 12.2 | 12.1 | 12.6 | 14.1 | 17.0 | 19.0 | 20.8 | 17.0 |
| Erregistraturiko tenperatura minimoa (°C) | 12.6 | 11.0 | 7.7 | 5.5 | -0.1 | -0.8 | -2.3 | -2.3 | 1.7 | 5.3 | 8.0 | 9.1 | -2.3 |
| Pilatutako prezipitazioa (mm) | 171.2 | 142.4 | 151.7 | 153.3 | 105.6 | 66.8 | 49.6 | 60.1 | 85.1 | 120.7 | 171.0 | 146.8 | 1424.3 |
| Prezipitazio egunak (≥ 0.1 mm) | 9 | 8 | 9 | 9 | 7 | 7 | 6 | 8 | 7 | 9 | 9 | 9 | 97 |
| Eguzki orduak | 279.0 | 235.2 | 229.4 | 201.0 | 201.5 | 171.0 | 192.2 | 179.8 | 186.0 | 232.5 | 255.0 | 282.1 | 2644.7 |
| Hezetasuna (%) | 72 | 74 | 76 | 79 | 80 | 80 | 77 | 75 | 72 | 70 | 71 | 70 | 75 |
| Iturria (1): NOAA, ||||||||||||||
| Iturria (2): Servicio Meteorológico Nacional (precipitation days) ||||||||||||||

## Erreferentziak

* ↑ Provincia de Formosa. Población por departamento, localidad y sexo. Año 2010. archivos.formosa.gob.ar (Noiz kontsultatua: 2015-09-27).
* ↑ Formosa AERO Climate Normals 1961–1990. National Oceanic and Atmospheric Administration (Noiz kontsultatua: 2015eko martxoak 29).
* ↑ Valores Medios de Temperature y Precipitación-Formosa: Formosa. Servicio Meteorológico Nacional (Noiz kontsultatua: 2015eko martxoak 29).

## Kanpo estekak

* Datuak: Q44214
* Multimedia: Formosa, Argentina / Q44214
# Formosa da Serra Negra

Formosa da Serra Negra Brasilgo udalerri bat da, Maranhão estatuan kokatua. 17.719 biztanle ditu 3.690,61 km²ko eremuan.

## Ikus, gainera

* Maranhão

## Kanpo estekak

* Datuak: Q2068944
* Multimedia: Formosa da Serra Negra / Q2068944
# Formosa do Rio Preto

Formosa do Rio Preto Brasilgo udalerri bat da, Bahiako estatuan kokatua. 25.899 biztanle ditu 15.901,745 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762128
* Multimedia: Formosa do Rio Preto / Q1762128
# Formosa (Goiás)

Formosa Brasilgo udalerri bat da, Goiás estatuan kokatua. 115.669 biztanle ditu 5.811,788 km²ko eremuan.

## Ikus, gainera

* Goiás

## Kanpo estekak

* Datuak: Q1003392
* Multimedia: Formosa (Goiás) / Q1003392
# Formosa do Oeste

Formosa do Oeste Brasilgo udalerri bat da, Paraná estatuan kokatua. 7.635 biztanle ditu 275,712 km²ko eremuan.

## Ikus, gainera

* Paraná

## Kanpo estekak

* Datuak: Q1803593
* Multimedia: Formosa do Oeste / Q1803593
# Formosa do Sul

Formosa do Sul Brasilgo udalerri bat da, Santa Catarina estatuan kokatua. 2.682 biztanle ditu 100,105 km²ko eremuan.

## Ikus, gainera

* Santa Catarina

## Kanpo estekak

* Datuak: Q1759017
* Multimedia: Formosa do Sul / Q1759017
# Formosa probintzia

Formosa Argentinako 23 probintzietako bat da. Herrialdearen ipar-ekialdean dago, Gran Chaco eskualdean. 72.066 kilometro koadroko eremua hartzen du, eta 2022an 606.041 biztanle zituen. Hiriburua Formosa hiria da.

## Geografia

Iparralde eta ekialdean Paraguairekin du muga, hegoaldean Chaco probintziarekin eta mendebaldean Salta probintziarekin.

## Erreferentziak

* ↑ Argentina: Provinces. citypopulation.de (Noiz kontsultatua: 2022-6-21).

## Kanpo estekak

* Datuak: Q44761
* Multimedia: Formosa Province / Q44761
# France Football

France Football kirol aldizkari frantziarra da, futbolean espezializatuta, bi astean behin Parisen argitaratutakoa.
1946an sortu zuten.

## Urrezko Baloia

Argitalpen prestigiodun honek urtero ematen du "Urrezko Baloia" saria.

## Beste sari batzuk

Halaber, Frantziako urteko jokalaria eta entrenatzailea eta munduko futbol selekziorik onena saritzen ditu aldizkariak.

## Kanpo estekak

* (Frantsesez) France Football aldizkariaren webgune ofiziala
* Datuak: Q308705
* Multimedia: France Football / Q308705
# France Culture

France Culture Frantziako irrati-kate kultural publikoa da.

## Historia

Bigarren Mundu Gerraren ondoren Frantzia askean irrati kate berri bat sortu zen, Programme National izenekoa eta eduki jeneralista zeukana. France III-National berrizendatu zuten 1957an, eduki kulturalengatik berezitu zen urte berean. 1963an irrati publikoak hiru katetara pasa zen eta hemendik aurrera France culture izena hartu zuen. Egun Frantzia osoan entzun daiteke eta interneten ere nonahi entzuteko aukera dago.

## Kanpo estekak

* Webgune ofiziala (Frantsesez)
* Datuak: Q19908
* Multimedia: France Culture / Q19908
# France Gall

Isabelle Geneviève Marie Anne "France" Gall (1947ko urriaren 9a - 2018ko urtarrilaren 7a) frantziar ye-ye abeslaria izan zen. 1965ean Eurovision kanta txapelketa kanta txapelketa irabazi zuen, "Poupée de cire, poupée de son" abestiarekin. Michel Berger abeslari eta kantagilearekin ezkonduta egon zen, kolaborazio profesional luzea egiteaz gain.

## Diskografia

* N'écoute pas les idoles (1964)
* France Gall (Mes premières vraies vacances) (1964)
* Sacré Charlemagne (1964)
* Poupée de cire, poupée de son (1965)
* Baby pop (1966)
* Les Sucettes (1966)
* 1968 (1968)
* France Gall (1973)
* Cinq minutes d'amour (1976)
* France Gall (1976)
* Dancing disco (1977)
* France Gall Live (zuzenekoa, 1978)
* Starmania (1978)
* Paris, France (1980)
* Tout pour la musique (1981)
* Palais des Sports (zuzenekoa, 1982)
* Débranche! (1984)
* France Gall au Zénith (zuzenekoa, 1985)
* Babacar (1987)
* Le Tour de France 88 (zuzenekoa, 1988)
* Double jeu (1992)
* Simple je – Débranchée à Bercy (zuzenekoa, 1993)
* Simple je – Rebranchée à Bercy (zuzenekoa, 1994)
* Pleyel (zuzenekoa, 2005)
* France (1996)
* Concert public (1996) & Concert privé (1997) (1997)
* Best of France Gall (bilduma, 2004)
* Évidemment (bilduma, 2004)
* Datuak: Q208258
* Multimedia: France Gall / Q208258
# France Télévisions

France Télévisions, france·tv bezala estilizatua, Frantziako telebista publiko enpresa da. France 2 (lehenago Antenne 2) eta France 3 (lehenago France Régions 3) telebista-kate publikoak integratzean sortu zen, eta ondoren France 4 (lehenago Festival) eta France 5 (lehenago La Cinquième) gehitu ziren. 2010etik sozietate anonimoa da, eta Estatuak akzioen % 100 mantentzen ditu.

## Erreferentziak

* ↑ (Frantsesez) [Chronologie de la politique de l’audiovisuel «Chronologie de la politique de l’audiovisuel»] Vie publique (Noiz kontsultatua: 2022-01-04).

## Kanpo estekak

* (Frantsesez) France Télévisionsen webgunea
* Datuak: Q1124861
* Multimedia: France Télévisions / Q1124861
# Francelos (Ribadavia)

Santa María Madanela de Francelos, Espainiako Galizia autonomia erkidegoko Ribadavia udalerrian dagoen parrokia bat da. 2017an 670 biztanle zituen.
* Datuak: Q3080810
* Multimedia: Francelos, Ribadavia / Q3080810
# France Prešeren

France Prešeren (Vrba, 1800ko abenduaren 3a - Kranj, 1849ko otsailaren 8a) Esloveniako poeta erromantiko handiena izan zen, XIX mendearen lehen aldian bizi izan zena. Eslovenierazko literaturaren aitzindaria izan zen eta hil ondoren herrialdeko kanon literarioa bihurtu zen. Batez ere eslovenieraz idazten zuen, baina alemanez ere bai.

## Biografia

Vrba herrixkan jaio zen Austria-Hungariako Inperioaren barnean, Karniola Garaia eskualdean. Filosofia ikasi zuen eta ondoren Vienan zuzenbidea. 1828an doktoratu zen eta abokatu izaten saiatu zen baina bere ideia liberalen erruz ez zuen aukerarik izan eta Ljubljanako abokatu talde batetako laguntzaile izatea baino ez zuen lortu. 1846an azkenean Kranjn lortu zuen abokatua izatea baina bi urte beranduago hil zen.
Karniolan bizi zenez, hasieran batez ere karniolartzat hartu zuen bere burua, baina pixkanaka-pixkanaka esloveniar nortasun zabalagoa garatu zuen.

## Bibliografia

Bere lehenengo poesia Iliriar orria aldizkarian agertu zen 1827an, "Neskatilei" izenburua zuena, (Dekletom / An die Mädchen).
Poesia gehienak Karniolako erletxoa aldizkariak argitaratu zituen eta 1843tik aurrera "Nekazal eta Artisau egunkaria"-n. 1846an bertan France Prešeren doktorearen poesiak (Poezije Doktora Franceta Prešerna) argitaratu zuen.
Bere lanik ezagunena Sonetni Venec soneto liburua izan zen.

## Onarpena

Ljubljanako enparantza nagusiak bere izena darama, Prešeren enparantza. 1.000 tolaretako billetetan bere aurpegia agertzen zen.

## Erreferentziak

* ↑ (Eslovenieraz) Juvan, Marko. Čop in Prešeren ali transfer svetovne književnosti na Kranjsko. Ljubljana (argitaratze data: 2011-05-05) (Noiz kontsultatua: 2024-05-08).
* ↑ (Eslovenieraz) Božič, Zoran. (2011). «Dejavniki literarne kanonizacije v srednješolskih berilih – na primeru Prešerna» Jezik in slovstvo 56 (5-6): 3-26..
* ↑ (Eslovenieraz) Rozka, Štefan. (1974). «Angleški slavist o Prešernovih nemških pesmih» Jezik in slovstvo 19 (8): 324-325. (Noiz kontsultatua: 2024-05-08).
* ↑ (Eslovenieraz) Perušek, Rajko. (1901). «Prešeren in Slovanstvo: Z dostavkom uredništva = A. Aškerc» Ljubljanski zvon (Tiskovna zadruga) 21 (1): 64. jatorrizkotik artxibatua (artxibatze data: 2013-11-11) (Noiz kontsultatua: 2024-05-08).

## Kanpo estekak

* Datuak: Q1031
* Multimedia: France Prešeren / Q1031
# Frances (filma)

Frances 1982ko Graeme Clifford australiar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Frances Farmer aktore eder eta bizkorra izar izateko jaio zen. 1930eko urteetan arrakasta ezagutu zuen, baina garai hartan Hollywoodek ez zuen artista independente, batere konbentzional eta iritzi politiko erradikalak zituena arbuiatzeko aukerarik galtzen.

## Aktoreak

* Jessica Lange: Frances Farmer
* Kim Stanley: Lillian Van Ornum Farmer
* Sam Shepard: Harry York
* Bart Burns: Ernest Farmer
* Jonathan Banks: Hitchhiker
* Jeffrey DeMunn: Clifford Odets
* Kevin Costner: Luther
* Zelda Rubinstein: Gaixoa
* Anjelica Huston: Gaixoa
* Pamela Gordon: Gaixoa

## Erreferentziak

* ↑ www.sansebastianfestival.com

## Kanpo estekak

* Datuak: Q926198
# Frances Arnold

Frances Hamilton Arnold (1956ko uztailaren 25a) zientzialari eta ingeniari estatubatuarra da. 2018an Kimikako Nobel Saria irabazi zuen, George P. Smith eta Gregory Winterrekin batera. Erabilgarriak diren sistema biologikoak sortzeko gidatutako eboluzio metodoetan aitzindaria izan zen. Sistema hauen artean entzimak, bide metabolikoak, zirkuitu genetiko erregulatzaileak eta organismoak daude. Kaliforniako Teknologia Institutuan irakaslea da eta bertan eboluzioa eta zientzietan, medikuntzan, kimikan eta energian duen aplikazioa aztertzen du. Ingeniaritza kimikoan egin zuen doktore tesia Kaliforniako Unibertsitatean.

## Erreferentziak

* ↑ (Ingelesez) «The Nobel Prize in Chemistry 2018» NobelPrize.org (Noiz kontsultatua: 2018-10-03).

## Kanpo estekak

* Datuak: Q4273363
* Multimedia: Frances Arnold / Q4273363
# Francisco Ibáñez (argipena)

Francisco Ibáñez izeneko pertsonen hurrengo artikuluak ditugu:
* Francisco Ibáñez Talavera, Ibañez gisa ezagunagoa den marrazkilari katalana
* Paco Ibáñez, euskal jatorriko kantaria.
* Francisco Ibáñez Irribarria, Oioneko musikaria
# Francisco Ignacio Añoa

Francisco Ignacio Añoa Busto (Viana, 1684ko otsailaren 26a - Zaragoza, 1764ko otsailaren 22a) nafar artzapezpikua izan zen, Iruñeko apezpikua izandakoa.

## Biografia

1722an apaiz ordenatua, 1735ean Iruñeko apezpiku aukeratu eta 1736ko apirilaren 8an ordenatu zuten. 1742an Zaragozako artzapezpiku bihurtu zen eta hantxe egon zen 1746an hil arte.

## Kanpo estekak

* (Ingelesez) www.catholic-hierarchy.org
* (Gaztelaniaz) Espainiako Errege Historia Akademiaren webgunea
* Datuak: Q8962395
# Francisco Hudson

Francisco Hudson Cárdenas (Curaco de Vélez, Txile, 1826ko uztailaren 1a - 1859ko martxoa) Txileko itsas ofizial eta hidrografoa izan zen, Txileko hegoaldean eta Txileko Patagonian egindako esplorazioengatik ezaguna. Hainbat aldiz itsasoratu zen Perura eta Ekuadorra, baina ospea lortu zuen Maullín ibaian, Roca Remolinos eta Aysén eskualdeko itsasarteetan egindako esplorazio eta ikerketengatik. Eskualde horretan Chiloé uharteditik Magallanes itsasarteraino nabigazio-bide bat egon zitetekeela planteatu zuen, gero Ofqui istmoak ezinezkoa egiten zuela aurkitu zuen. Gazte hil zen arren, bere lan hidrografikoak Hans Steffenek XIX. mendearen amaieran Aysén eskualdea esploratzeko oinarriak ezarri zituen.

## Kanpo estekak

* Datuak: Q5483451
# Francisco Hurtado de Mendoza

Francisco Hurtado de Mendoza y Ribera (Santa Olalla, 1573 – Madril, 1634ko urriaren 22a) gaztelar elizgizona izan zen.
Orgazeko kondeak gurasoak izan zituen. Salamancako Unibertsitatean zuzenbide kanonikoan doktoretza lortu zuen. Salamancako inkisidore izendatua, 1621ean Iruñeko apezpiku bilakatu zen. Salamanca, Málaga eta Plasenciako gotzaina izateaz gain Toledoko artxidiozesi ere gobernatu zuen.

## Erreferentziak

* ↑ Fernández Pérez:, Gregorio. Historia de la Iglesia y Obispos de Pamplona. III, 81 or..
* Datuak: Q11681937
# Francisco I. Madero

Francisco Ignacio Madero González (Parras, 1873ko urriaren 30a - Mexiko Hiria, 1913ko otsailaren 22a) Mexikoko politikaria zen. Europan egin zituen ikasketak, eta horiek amaitu ondoren Mexikora itzuli zen. 1908an liburu bat argitaratu zuen (La Sucesión Presidencial en 1910), gobernuak debekatu egin zuena. Porfirio Díaz diktadoreak atxilotu zuen, 1910eko hauteskundeak igaro arte. Hauteskundeak Díazek irabazi zituen. Maderok Estatu Batuetara ihes egin, eta Mexikon matxinada antolatu zuen. Ia Mexiko osoa matxinatu zen Porfirio Díazen aurka. 1911ko otsailean, Mexikon sartu eta Ciudad Juárez hartu zuen, Díaz lehendakaritza uztera behartuz. Hauteskundeen ondoren, lehendakari izendatu zuten (1911ko azaroa). Politikarako eta gizarte-arazoetarako zuen ikuspegi mugatuaren ondorioz, larrialdi asko igaro zituen, Zapataren Plan de Ayala delakoa eta Orozcoren eta Félix Díazen matxinadak, besteak beste. Victoriano Huertak eman zuen estatu-kolpeak aginpidetik kendu zuen (1913ko otsaila), eta fusilaturik hil zen.

## San Luis de Potosí plana

Boterea lortzeko, laguntasunaren bila, hona hemen zer idatzi zuen:
| « | Erkideok: armak hartzera eta Porfirio Díaz jeneralaren gobernua eraistera deitzen badizuet, ez da azken hauteskundeetan egin zuen atentatuagatik bakarrik ezpada haren diktadurapean herriak izango duen etorkizun ilunetik ateratzeko, oligarkia zientifiko higuingarria, kezka barik eta arrapaladan, baliabide nazionalak jaten ari baita; eta agintean jarraitzen uzten badiegu, laster herrialdea lotsagarri eta doilorturik izango dute; aberastasun guztiak zurrupatu eta miseria gorrian utziko dute. | » |
| S. Herzog, "Breve historia de la Revolución Mexicana". Mexiko, 1960. ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q216766
* Multimedia: Francisco I. Madero / Q216766
# Francisco I. Madero (udalerria)

Francisco I. Madero Mexikoko udalerri bat da. Coahuila de Zaragoza estatuan kokatua dago. 2010ean 55.676 biztanle zituen 2.764,57 km²ko azaleran. Herriburua [[Francisco I. Madero (Chávez) (Francisco I. Madero)|Francisco I. Madero (Chávez)]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3849705
* Multimedia: Francisco I. Madero Municipality, Coahuila / Q3849705
# Francisco Ibáñez Talavera

    Artikulu hau komikilari kataluniarrari buruzkoa da; beste esanahietarako, ikus «Francisco Ibáñez».
Francisco Ibáñez Talavera (Bartzelona, 1936ko martxoaren 15a - ibidem, 2023ko uztailaren 15a) gaztelaniazko komikigile kataluniarra izan zen. Editorial Bruguera argitaletxeko egile nagusietakoa izan zen.
Mortadelo eta Filemon dira Ibañezen pertsonaiarik ospetsuenak, 1958an sortuak. Beste ezagun batzuen artean El botones Sacarino, Rompetechos eta Pepe Gotera eta Otilio daude.

## Biografia

Espainiako estatuko komikiaren historiako pertsonaia ezagunenetakoa, Mortadelo pertsonaia hain zuzen (Mortadelo y Filemón, agencia de información), sortu zuen. Bera izan da, gainera, Bruguera eskolaren estiloa finkatu duena, kostunbrismoa, kritika soziala eta pertsonaien nortasunean eta abenturen nolakotasunean nabari den surrealismo kutsua bateratuz.
1969tik aurrera T.I.A.ren agente (Lurreko eta Aireko Ikerketa Teknikari) bihurtutako Mortadelo transformista famatuaz eta bere ugazabaz gainera, komikien munduko asmaketa bikainenetakoak egin zituen, esate baterako, 13, Rue del Percebe, orrialde bakarrean etxebizitza oso bati bizia emanez komiki lerro bakoitzean istorio bat kontatzen duena, edota Rompetechos; La familia Trapisonda, un grupito que es la monda; El botones Sacarino eta Pepe Gotera y Otilio, chapuzas a domicilio.
* Botones Sacarino
* Rompetechos
* Mortadelo eta Filemon 2014ko Valentziako Falletan

## Bibliografia

* Mortadelo y Filemón, agencia de información (1958).
* La familia Trapisonda, un grupito que es la monda (1958).
* Felisa y Colás (1958).
* 13, Rue del Percebe (1961).
* Godofredo y Pascualino viven del deporte fino (1961).
* Ande, ríase usted con el arca de Noé (1961).
* Increíble pero mentira (1961).
* Polito, tipo duro (1961).
* El botones Sacarino (1963).
* Rompetechos (1964).
* Pepe Gotera y Otilio (1966).
* Chicha, Tato y Clodoveo, de profesión sin empleo (1985).
* 7, Rebolling Street (1987).
* Doña Pura y Doña Pera vecinas de la escalera.
* Don pedrito que está como nunca.
* El doctor esparadrapo y su ayudante gazapo.
* Tete Cohete.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Gaztelaniazko literatura
* Gaztelaniazko idazle kataluniarrak

## Kanpo estekak

* (Gaztelaniaz) Mortadelo eta Filemonen webgune ofiziala
* Datuak: Q981460
* Multimedia: Francisco Ibáñez / Q981460
# FC Koper

FC Koper (izen osoa Football Club Koper) Esloveniako futbol taldea da, Koper hirikoa. Esloveniako Liga bat eta 3 Kopa irabazi ditu.

## Historia

1920 hamarkadan hasi zen futbola Koperren baina NK taldea 1955 urtean sortu zen.
Esloveniak independentzia lortu zuenean Lehen mailan kokatua izan zen baina erdi-behe postuetan aritu zen. 2002an hirugarren egin zuen ligan. Diru arazoak azaldu ziren eta porrota izan eta desagertu ez zedin zaleek hartu zuten taldearen gidaritza. Azkenean Milan Mandarić negoziogizon serbiar-amerikarrak erosi zuen. Lehenengo tituluak 2006 eta 2007ko Esloveniako kopak izan ziren. 2008an ligan bigarren egin zuen eta 2010an Liga eta Superkopa eskuratu zituen. 2015ean Kopa berri bat lortu du.
2017an diru arazoengatik jeitsiarazia izan zen, Ligan seigarren egin zuen arren. 2020an lehen mailara itzultzea lortu zuen. 2022an bigarren postua eskuratu zuen eta Kopako txapelduna izan zen.

## Palmaresa
### Eslovenian: 6

* Esloveniako Liga (1): 2010.
* Esloveniako Kopa (4): 2006, 2007, 2015, 2022.
* Esloveniako Superkopa (1): 2010.

## Kanpo estekak

* (Eslovenieraz) Webgune ofiziala
* Datuak: Q44305
# FC Krasnodar

FC Krasnodar (errusieraz Футбольный клуб Краснодар) Krasnodarko futbol talde bat da, 2008an sortu eta 2012tik aurrera Errusiako lehen mailan ari dena. Kuban estadioan jokatu ohi du hiriko beste taldea den FC Kuban Krasnodar taldearekin elkarbanatuz.

## Historia

2008 urtean sortu zen Krasnodar hirian eta lehenengo denboraldiak Errusia hegoaldeko 3. mailan hirugarren egin ondoren igoera lortu zuen. Bi urte bigarren mailan eginda lehen mailara iritsi zen 2011 urtean. Hiru urte hauetan Sergey Galitsky negoziogizonaren eskutik maila nabarmen igo du eta 2014an kopako finala jokatu zuen, penaltietan FK Rostov taldearen aurka galdu zuena. Ligan bosgarren egin zuen eta UEFA Europa League jokatzeko sailkatu zen.
2014-15 denboraldia bikaina izan du eta hirugarren egin du Errusiako ligan, bigarrenarekin berdinduta. Europa Leagueko ligaxkara iritsi zen Erreala kanporatuz, baina gero ez zuen liga fasetik aurrera egiterik lortu. 2016-17 denboraldian final hamaseirenetara iritsi zen.
2022-23 denboraldian bigarren aldiz iritsi zen Kopako finalera eta berriz ere penalti jaurtiketatan galdu zuen.

## Palmaresa
### Errusiako txapelketak: 0

* Errusiako Liga (0):
** bigarren 2024an.
* Errusiako Kopa (0):
** finalista 2014an eta 2023an.

### Nazioarteko taxpelketak: 0

* UEFA Europa League (0):
** ligaxka fasean 2015ean.

## Euskal taldeen aurkako partidak

Krasnodarrek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2014-15 | UEFA Europa League | 4. kanporaketa | Real Sociedad Krasnodar | 1-0 3-0 | Krasnodar Real Sociedad |

## Kanpo estekak

* (Errusieraz) Webgune ofiziala
* Datuak: Q220854
* Multimedia: FC Krasnodar / Q220854
# FC Lorient

Football Club Lorient-Bretagne Sud edo FC Lorient Frantziako futbol taldea da, Britainiako hegoaldeko kostaldean dagoen Lorient hirikoa. Etxeko partiduak Stade du Moustoir estadioan jokatu ohi ditu.

## Palmaresa
### Frantzian: 2

* Frantziako Liga (1): 1995.
* Frantziako Kopa (1): 2002.
* Ligako Kopa (0): finalista 2002an.
* Trophée des champions (Superkopa) (0): finalista 2002an.

## Kanpo estekak

* (Frantsesez)Taldearen webgune ofiziala
* Datuak: Q48911
* Multimedia: FC Lorient-Bretagne Sud / Q48911
# FC Kuban Krasnodar

FC Kuban Krasnodar (Футбольный клуб "Кубань" Краснодар) Errusiako futbol talde ospetsuenetakoa da. Krasnodar hirian egoitza eta zelaia Stadion Kuban dituena. 2008an hiri berean sortu zen FC Krasnodar taldearekin elkarbanatzen du estadioa eta bien arteko lehia handia bihurtu da. Biak ere, Kuban estadioan jokatu ohi dute. 2018an diru arazoen ondorioz taldea desegin zen.

## Historia

1928an eratu zen Dynamo izenarekin eta horrela iraun zuen 1953 arte. Kaukaso inguruko mailatan aritu zen. Hurrengo hamarkadan emaitza hobeak izan zituen eta Sobietar Batasuneko A mailan ere aritu zen (2. maila), hala ere ezegonkortasuna nagusitu zen eta sarritan aldatu zuen izena, Neftyanik (1954-57), Kuban (1958-60) eta Spartak (1961-62). 1963an berriz Kuban Krasnodar izena hartu zuen eta honekin jarraitu du orain arte.
1980an Sobietar Batasuneko maila gorenera igo zen eta bi urte egin zituen bertan. 1987an ere igoera berri bat lortu zuen.
1992an Sobietar Batasuna desegin eta taldea Errusiako lehen mailan kokatu bazen ere 18. egin eta maila galdu zuen. ordutik aurrera bigarren eta hirugarren mailak ezagutu zituen 2004an lehen mailar itzuli zen arte. Gora eta behera urte batzuk egin ondoren azken urteetan lehen mailan egonkortu da.
2012an zortzigarren egin zuen 2013an bosgarren eta 2014an berriz ere zortzigarren. 2013-14 urtean UEFA Europa Leagueko multzokako fasera iritsi zen. 2014-15 denboraldian ligan 10. egin du baina Kopako finalera iritsi da. Luzapenean garauitu zuen FC Lokomotiv Mosku taldeak.

## Palmaresa

* Errusiako futbol liga (0): bosgarrena 2013an.
* Errusiako futbol kopa (0): finalista 2015ean.
* Errusiako lehen maila (Sobietar Batasuneko 2. maila) (4): 1948, 1962, 1973, 1987

## Kanpo estekak

* Webgune ofiziala
* Fanwebgune ofiziala
* Fanforum GREENMILE
* Datuak: Q29103
* Multimedia: FC Kuban / Q29103